Norske Intelligenssedler, 1776-03-20
Nordske Jntelligen No. 12. Onsdagen den 20 Marti 1776. Den galante Levemaade. Enhver, som har noget Begreb om den galante Levemaade, vil viist sige, at en hældigere Pen burde skrive derom, da Materien er saa kildrende og behagelig for enhver ret Dyrker; Men jeg skriver ikke for dem, hvad de allerede veed, allene for de i denne Videnskab baade Vankundige og Vanvittige, som jeg ynsker herom at kunde underrette ved at forestille et følgeværdig Exempel. Hr. Meizon Allois er Manden: Han levede i Lykkens Tiid og havde aarligen 300 Rdlr. af sin Fader. Renter af 10000 Rdlr., der tilfaldt ham i Arv efter Moderen, vare hans egne. Anseelig Jndkomme; men næppe tilstrækkelig til alt det Manden behøvede, for at vise sin Opførsel. Hver Dag i Ugen havde han bestemt til visse Foretagende, og ikke en Time gik bort, uden han jo var i Arbeide - Klokken ringede 10, naar Manden vaagnede - Han gneed sine Øine og slog Omhænget tilsidde, for at see hvorledes Veiret var (thi herpaa beroede hans Anslag) derpaa overveiede han, deels hvad han Dagen før havde bestilt, deels hvad han denne Dag skulle foretage; Saasnart Overlægget var gjordt, sprang han ret fornøjet med sig selv af Sengen, og iførte sig sin Morgen-Habit, en lang Slafrok og øvrige Reqvisita. J denne Dragt gik han til Døren; og blev han sig selv vaer i Spejlet, bukkede han meget dybt, og, saa ofte han ej blev hindret af andre Forretninger, gik sig selv i Møde med en ugemeen Høiagtelse for sin Person. Han besaae sit Ansigt, om den heede Viin, han Dagen tilforn drak, havde efterladt sig nogle Kiendemærker; var han saa uhældig, maatte han enten blive inde den Dag for at medicinere, eller og sætte sig Skiønplætter, under Paaskud at Barbereren havde været uagtsom, havde derimod Viinen været ham gunstig, saa havde han et allerkiæreste Ansigt, som blev end meere indtagende, naar han havde vidsket sine Øine og skrabet Tænderne - Sine Hænder toede han ofte et halv Snees-Gange, og, saasnart han havde holdet Mynstring paa Thee-Bordet og givet et hvert Stykke Plads efter deres Rang, begyndte han at drikke sin Caffee eller Chocholade (hvilket Slags af disse det var, som Moden paa enhver Tiid havde anordnet) - Klokken 11 kom hans Haarskiærer, der vist havde sin Konst behov, især paa Herrens extraordinaire Dage. Hovedet var nu færdig, og Manden besaae sig 17 Gange i Spejlet - Men hvem kand forestille sig den Hoved-bryd saa stor, som den virkelig maatte være for Hr. Meizon der nu skulle udfinde det Vanskelige, som stoed tilbage, nemlig: hvad Klæder og Stromper han den Dag skulle bruge. Her udfordres nu ej allene Betænkning, men endog Skiønsomhed, i at treffe baade sin egen og andres Gout. Han ragede iblandt sine Silke-Strømper, trak et Par af, et andet paa, for at gribe det Smukke, og samme Skiæbne vare og hans Buxer underkastede. Kom Touren til Kioler, og Vester, vare de ligesaa uhældige; Han parrede sammen, han forkastede; han parrede atter sammen, indtil han med Møye fandt det Passelige, og da var hans Ordsprog. Ja, saa er det at have Smag. Nu restede hans Spænder, der altid maatte passe til Forgyldningen paa Klæderne, (derefter maatte og Hatten rette sig). Naar Benene vare færdige, gik han paa nye for Spejlet, sukkede af Glæde, og med en ret rørende Stemme takkede Skaberen for to saa vel dannede Fødder, men især for de prægtige Legge - Hans Linnet blev og udmærket efter Omstændigheder, og fuldkommen enig med sig selv, var han ret fornøjet med sin egen Vittighed, Saasnart han var gandske iklædt, og havde trykket Hatten need paa Øjene, i agt tog han andre Ziirligheder, saasom at bevæbne sine to smaa Fingere med græsselig store Ringe. En Flaske lugtende Vand blev indqvarteret i den ene Lomme paa Vesten, og en Snuus-Dose, hvori var giemt 2 Slags Tobak, logerede i den Anden. J den ene Buxe-Lomme boede et Uhr af Sølv, i den Anden et af Guld - Den Ene af hans Kiortel-Lommer herbergerede et hvidt, den Anden et brogede Tørre klæde. Handskerne bleve paatrakte, Stokken kom paa sin Plads. Han saae sig nok engang i Spejlet, og smilende gik han bort Fortsættelsen følger: